טיגן התחתנה עם הזמר ג'ון לג'נד ב-14 בספטמבר 2013 בקומו, איטליה. לג'נד הציע נישואין לטיגן בדצמבר 2011, לאחר ארבע שנים של הכרות; הם נפגשו לראשונה על הסט של הקליפ המוזיקלי שלו משנת 2006 לשיר "Stereo". יש להם שני ילדים, בת, לונה, ילידת 14 באפריל 2016 ובן, מיילס, יליד 16 במאי 2018. שני הילדים התפתחו באמצעות הפריה חוץ-גופית. היא דיברה בגלוי על המאבק שלה עם דיכאון לאחר לידה.
ב-2020 הזוג ציפה לילד שלישי, אך בספטמבר, בחודש החמישי להריונה, עברה טיגן לידה שקטה.
ב-4 בפברואר 2021 חשפה טיגן כי עברה לניתוח לטיפול באנדומטריוזיס, מחלה גינקולוגית כרונית ורב מערכתית ממנה היא סובלת. המחלה פוגעת בכ-10% מהנשים, ובמקרים רבים היא עלולה לגרום לקשיי פוריות.
ראבפורדאן
רָאבַּפּוֹרְדָאן (בהונגרית: Rábapordány) הוא כפר במחוז גיור-מושון-שופרון, שבצפון-מערב הונגריה תשעה קילומטרים דרומית לצ'ורנה. כמו כפרים רבים באירופה גם בראבפורדאן מספר התושבים נמצא בירידה. כך, בשנת 1990 חיו בכפר 1193 תושבים, ובשנת 2019 רק 995 תושבים. נופי הכפר הם נופים האופיינים למישור ההונגרי הקטן, שהם כמובן מישור ועצי צפצפה.
יהודי ראבפורדאן.
בראבפורדאן חיו יהודים בתקופות זמן שונות:
משפחת ברזאני
משפחת ברזאני, נחשבת לאחת המשפחות המיוחסות בקרב יהדות בבל. העמידה מתוכה רבנים, שוחטים, ראשי ישיבות ודיינים במשך למעלה מארבע מאות שנה.
שורשי המשפחה וראשיתה.
שרשי המשפחה מיוחס למשפחת "אדונים הלוי", משפחת לווים מיוחסת אשר על אבותיה נמנו חכמים כגון דונש בן לברט, דונש בן תמים ולדעת חלק מן החוקרים אף רב סעדיה גאון ורבי יצחק בן שלמה הישראלי.
אבי משפחת ברזאני, הרב נתנאל הלוי (אדוני) התגורר בכפר ברזאן (מפה שם המשפחה - ברזאני) ושימש כמנהיגה הרוחני של יהדות צפון עיראק. לאחר בריחתו של האחרון מברזאן לעיר מוסול, יסד בנו הרב שמואל בעיר ישיבה, וזו משכה אליה תלמידים מכל רחבי המזרח.
לאחר פטירתו של הרב שמואל, ושל חתנו-יורשו - הרב יעקב מזרחי, עמדה בצד נדיר, בראשות ישיבה זו אישה, בתו - הרבנית אסנת ברזאני. צאצאיה של אסנת, וענפים אחרים של המשפחה, כיהנו לאחר פטירתה למשך מאות בשנים, כרבנים ראשיים בערים וקהילות רבות של יהודי בבל אשר ביניהן: בגדאד, מוסול, ארביל, עמדיה וקהילות רבות נוספות.
על פי המסורת ואילנות יוחסין שנשתמרו בחלק מענפי המשפחה, העמידה משפחה זו רצף של למעלה מ-22 דורות של רבנים שוחטים ודיינים.
מצאצאי המשפחה.
צאצאי משפחת ברזאני שימשו בין ראשי הציבור בעיראק וכורדיסטן במשך מאות שנים. כמה מבניה היו רבניה הראשיים של יהודי בבל, אבות בתי דין, רבני ערים, שוחטים, פייטנים ומחברי ספרים.
להלן רשימה של חלק מהידועים שבצאצאים הישירים של משפחה זו:
מלחמה ללא שם
רכס מילר
רכס מילר (באנגלית: Miller Range) הוא רכס הרים בארץ אואטס, שבאנטארקטיקה.
הרכס מתחיל מדרום לקרחון נמרוד; ומשתרע לאורכו של גדתו המערבית של קרחון מארש; אורכו של הרכס 80 קילומטרים.
שיא גובהו של הרכס 3,000 מטרים מעל פני הים.
היסטוריה.
מקור השם.
הרכס נקרא על שמו של ג'יי. ה. בוב ("J.H. "Bob) הוא סר ג'וזף הולמס מילר, חבר הקבוצה הניו זילנדית של המשלחת הטראנס-אנטארקטית של חבר העמים הבריטי בשנת 1958, אשר ביחד עם ג'י. וו. מארש מיפה את האזור.
לקריאה נוספת.
• Gunter Faure, Teresa M. Mensing, The Transantarctic Mountains: Rocks, Ice, Meteorites and Water, PP 145 - 152, 166 - 168
• Gunner, John D. 1969, Petrography of Metamorphic Rocks from the Miller Range, Antarctica, Institute of Polar Studies Report No. 32, Research Foundation and the Institute of Polar Studies, The Ohio State University
ג'ון י. בראון
ג'ון יאנג בראון הבן (באנגלית: .John Young Brown Jr; נולד ב-28 בדצמבר 1933) הוא פוליטיקאי ואיש עסקים אמריקאי חבר המפלגה הדמוקרטית. כיהן כמושל קנטקי בשנים 1979 עד 1983.
ביוגרפיה.
אביו של בראון, ג'ון י. בראון האב היה פוליטיקאי בקנטאקי ששימש כחבר בית הנבחרים שלה במשך כשלושה עשורים ואף שימש יו"ר בית הנבחרים שלה. בעת לידתו של בראון שימש כנציגה של קנטאקי בבית הנבחרים של ארצות הברית. בראון למד באוניברסיטת קנטקי וסיים אותה בשנת 1960 עם תואר במשפטים. לאחר קבלת התואר הוא הצטרף למשרד עורכי הדין של אביו. בשנים 1959–1965 הוא שירת בעתודה של צבא ארצות הברית.
לאחר מספר שנים בהם עבד במשרד של אביו, ג'ון י. בראון עזב אותו ופנה לעסקים. בשנת 1964 הוא היה בראש קבוצת אנשי עסקים שרכשו את רשת KFC תמורת 2 מיליון $. תוך מספר שנים הרשת גדלה ל-1500 סניפים ונמכרה בשנת 1971 תמורת 284 מיליון $.
בשנות ה-70 של המאה ה-20 ג'ון בראון היה בעליה של קבוצת כדורסל ששיחקה בליגת ה-ABA. לאחר פירוק הקבוצה עם איחוד ליגות ה-ABA וה-NBA רכש בשנת 1976 מחצית מהבעלות על לוס אנג'לס קליפרס.
בשנת 1979 החליט להתמודד על משרד מושל קנטקי וניצח בבחירות. ג'ון י. בראון כיהן בתפקיד זה עד לשנת 1983. בשנת 1984 הוא הודיע על רצונו להתמודד על משרה בסנאט של ארצות הברית אך בעקבות בעיות רפואיות פרש מהמרוץ.
בשנת 1987 הוא התמודד בפעם השנייה על משרת מושל, אך הפסיד בבחירות לסטיב בישיר.
בשנת 1991 הוא נכנס לשותפות עם קני רוג'רס ברשת מסעדות והיה שותף ברשת עד לשנת 1996.
בראון נישא שלוש פעמים. מנישואיו הראשונים עם אלנור דארל נולדו לו שלושה ילדים ובהם ג'ון ששימש בעבר כמזכיר המדינה של קנטאקי. מנישואיו השניים עם פיליס ג'ורג' נולדה לו בת אחת, פמלה, שהיא עיתונאית.
אסתר אקספוסיטו
אסתר אקספוזיטו (בספרדית: Ester Expósito; נולדה ב-26 בינואר 2000) היא שחקנית ספרדייה. היא זכתה להכרה כששיחקה בתפקיד קרלה רוסון קלרוגה בסדרה הספרדית "אליטה", ששודרה בנטפליקס.
ביוגרפיה.
אסתר נולדה במדריד בשנת 2000. היא זכתה בפרס "תיאטרו דה מדריד" לשחקנית הטובה ביותר בשנים 2013 ו-2015.""
היא ידועה בעיקר בזכות תפקידה בסדרה הספרדית "אליטה", בה כיכבה מאז 2018. היא עתידה להופיעה בסדרת המתח הספרדית "Someone Has To Die" החל משנת 2020.
חיים אישיים.
אסתר ניהלה מערכת יחסים עם השחקן אלברו ריקו, לצידו שיחקה על הסט של "אליטה". בשנת 2021 היא יצאה עם השחקן המקסיקני אלחנדרו שפיצר. הזוג נפרד באותה השנה.
ראבשבש
ראבשבש (בהונגרית: Rábasebes) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בראבשבש מספר התושבים נמצא בירידה. כך, בשנת 1990 חיו בכפר 151 תושבים, ובשנת 2019 רק 72 תושבים.
יהודי ראבשבש.
בראבשבש חיו 7 יהודים בשנת 1880
קמפו (פירושונים)
ראבסנטאנדראש
ראבסנטאנדראש (בהונגרית: Rábaszentandrás) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בראבסנטאנדראש מספר התושבים נמצא בירידה. כך, בשנת 1990 חיו בכפר 578 תושבים, ובשנת 2019 רק 458 תושבים.
יהודי ראבסנטאנדראש.
בראבסנטאנדראש חיו יהודים בתקופות זמן שונות:
ראבטמאשי
ראבטמאשי (בהונגרית: Rábatamási) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בראבטמאשי מספר התושבים נמצא בירידה. כך, בשנת 1990 חיו בכפר 1,076 תושבים, ובשנת 2019 רק 954 תושבים.
יהודי ראבטמאשי.
בראבטמאשי חיו יהודים בתקופות זמן שונות:
קרן התשובה
קרן התשובה היא עמותה לשיקום עבריינים מעולם הפשיעה, האלימות והסמים, והשבתם לחיק החברה בישראל.
היסטוריה.
העמותה נוסדה בשנת 1972 על ידי הרב אברהם חזן, במהלך כהונתו כרב הראשי של משטרת ישראל, משמר הגבול ושירות בתי הסוהר, במטרה לאפשר לאסירים משוחררים לחיות אורח חיים דתי, ללמוד תורה ולהתפרנס מחוץ לגבולות הכלא. הרב חזן עמד בראש העמותה במשך 31 שנים, עד לפטירתו. החל משנת 2003 עומד בראש העמותה בנו, רו"ח יואל חזן.
העמותה דוגלת בשיקום דרך לימוד אודות נפש האדם, לימוד התורה, וסיוע בשגרת חיים והקמת משפחה, מה שיגרום לאסירים ועבריינים להאמין בעצמם ולחזור לחיים הרגילים, וגם בסלילת דרך כלכלית ובמקביל לעבוד או ללמוד במסגרות רגילות. לאורך השנים סייעה העמותה בשיקום מאות אסירים והקימה שלושה הוסטלים גדולים לשיקום אסירים.
קרן התשובה זוכה גם לעידוד ותמיכה מצד שירות בתי הסוהר. מחקר שערכה נציבות שב"ס בסוף 1999 העלה כי 92% מכלל מטופלי קרן התשובה לא חזרו לבתי הסוהר. יש לנתון זה משמעות רבה: בעוד שהממוצע הארצי של שיבה לבתי הסוהר לאסירים ללא תוכנית שיקום, מגיע לממדים של 67%, חוזרים לבתי הסוהר רק 8% מקרב מטופלי קרן התשובה. עבודת מחקר שביצע הקרימינולוג ד"ר אורי טימור, כיום מרצה באוניברסיטת בר-אילן, למען קבלת תואר דוקטור באוניברסיטה העברית, העלתה כי נתונים אלה מובהקים ומתקיימים לאורך כל הדרך, ולדברי החוקר המצב בשטח אפילו אופטימי יותר מבחינת הישגי קרן התשובה.
לאחר כניסתו של יואל חזן לתפקיד יו"ר העמותה, נוספו לפעילות העמותה מישורים נוספים של עזרה למשפחות במצוקה וסיוע לארגונים כמו מכינות ושיקום בני נוער.
בשנת 2017 החל שיתוף פעולה בין קרן התשובה למכינה קדם-צבאית "מכינת ליאל" ע"ש סמ"ר ליאל גדעוני, הפונה לנוער במצבי סיכון אשר קיבל פטור משירות צבאי. המכינה משמשת עוגן שיקומי ומציעה סט כלי טיפול ייחודיים: חוות סוסים טיפולית, כלבייה לאילוף כלבים של המכינה, קורסים והכשרות מקצועיות ועוד. אחוזי הגיוס לצבא לאחר המכינה עומדים על כ-90%. במכינה מקיימים מסגרת בוגרים אשר מלווה את הבוגרים בזמן שירותם הצבאי על מנת למנוע הידרדרות ונשירה מהמסגרת הצבאית. מסגרת הבוגרים מאפשרת גם תמיכה של מקום מגורים לחיילים בודדים אשר חלקם בוגרי המכינה.